《镇海楼》
明代·黎延祖

东南王气古今浮，层构重成镇十州。仙树夕阳啼鸟散，汉台微雨落花秋。

半廉云卷犹飞栋，两袖风清更上楼。酒后翩翩乘兴至，海边明月挂城头。

作者简介：黎延祖（约一六二七—？），字方回。番禺人。遂球长子。明思宗崇祯贡生，以父荫锦衣卫指挥佥事。明亡，隐居不仕。有《瓜圃小草》。清同治《番禺县志》卷四二有传。